A világon a fertőzöttek száma csaknem 186,4 millió
A halálos áldozatok száma 4 024 946 a baltimore-i Johns Hopkins Egyetem közép-európai idő szerint vasárnap reggeli adatai szerint.
A világon 186 410 350 ember fertőződött meg eddig a koronavírus-járványban, a halálos áldozatok száma 4 024 946 a baltimore-i Johns Hopkins Egyetem közép-európai idő szerint vasárnap reggeli adatai szerint.
Egy nappal korábban 185 991 386 fertőzöttet tartottak nyilván, a halálos áldozatok száma 4 017 610 volt.
A fertőzés 192 országban és régióban van jelen. Szakértők szerint a diagnosztizált esetek száma nem tükrözi pontosan a valóságot, mert az egyes országokban többé-kevésbé korlátozott a tesztek száma, és a nyilvántartás kritériumai is különböznek.
A hivatalos adatok szerint a SARS-CoV-2 vírus okozta Covid-19 nevű betegségnek az Egyesült Államokban van a legtöbb fertőzöttje, 33 847 474 eddig a napig. A halálos áldozatok száma 607 135.
Indiában 30 795 716 fertőzöttet és 407 145 halálos áldozatot jegyeztek fel.
Brazíliában 19 069 003 fertőzöttről és 532 893 halálos áldozatról tudni.
Franciaországban 5 870 463 fertőzöttet és 111 511 halálos áldozatot regisztráltak.
Oroszországban 5 688 807-re nőtt az igazolt fertőzöttek száma, a halálos áldozatoké 139 896-ra emelkedett.
Törökországban 5 465 094 fertőzöttet regisztráltak eddig, a halálesetek száma a hivatalos adatok szerint 50 096.
Az Egyesült Királyságban 5 107 780 a fertőzöttek száma, és 128 665-en haltak meg a betegségben.
Argentínában 4 639 098 a fertőzöttek és 98 501 a halottak száma.
Olaszországban 4 269 885 fertőzöttet tartanak nyilván, a halálos áldozatok száma 127 768.
Spanyolországban 3 937 192 fertőzöttet és 81 003 halálos áldozatot regisztráltak.
Németországban 3 743 164 a fertőzöttek száma, 91 239 a halottaké.
Lengyelországban 2 880 755 fertőzöttet és 75 159 halálesetet tartanak nyilván.
Az Egészségügyi Világszervezet (WHO) 2020. március 11-én nyilvánította világjárványnak a koronavírust, amely Vuhan kínai nagyvárosból terjedt el.
#koronavírus-járvány